Gracechurch Street

Gracechurch Street er ei gate i det sentrale London, rett nord for London Bridge. Den begynner ved Christopher Wrens monument over bybrannen i 1666 (ved Monument undergrunnsstasjon) og ender i Bishopsgate ved Cornhill. Gracechurch Street er en del av hovedvegen A10 ut av London mot nord. Gata har navn etter kirka St Benet Grass, som stod ved krysset med Fenchurch Street/Lombard Street. Kirka ble revet i 1868.

Under utgravninger på 1950-tallet fant en restene etter en romersk basilika og et stort forum under Gracechurch Street. Forumet lå ved Leadenhall Market, som fra 1300-tallet var marked for fjørfe, ost og smør. Markedet ble ødelagt i bybrannen i 1666, ble gjenoppbygd og utvida, men da som et marked for lær, ull og kjøtt. I dag er Leadenhall Market omgjort til kjøpesenter, med et stort antall butikker, barer og restauranter.

Londons gater og plasser
City of London